DRÖG / Tillögur

**Viðmið / skilyrði UTU og HSL vegna fráveitu við sumarhús:**

1. Bústaðir sem eru
2. staðsettir alveg niðri við vatnsbakkann (0-50 m.) og/eða
3. staðsettir þannig að lítið sem ekkert rúm er fyrir hreinsivirki vegna þess að mjög stutt er niður á klöpp eða hraun, stutt í vatnsból nágrannans og/eða
4. staðsettir þannig að mjög erfitt eða ómögulegt er að komast að með dælubíl til að tæma rotþrær

**Ættu  allir að vera með þurrsalerni, brennslusalerni eða aðrar sambærilegar lausnir og frárennsli frá vöskum og niðurföllum leitt í púkk.**

1. Bústaðir sem er staðsettir fjær vatnsbakka en 50 m og eru:
2. staðsettir þar sem stutt er niður á klöpp eða hraun
3. staðsettir þar sem stutt er niður á grunnvatn
4. staðsettir þar sem jarðvegur er mjög sendinn

**Ættu að nýta sér sambyggðar lausnir, s.s. hefðbundna rotþró með þriðja þrepinu sem sambyggða lausn þar sem öll þrjú þrepin eru saman í einni einingu og afrennsli í vikurpúkk eða ef plássið er nóg að nota hefðbundna rotþró með siturlögn í uppbyggðu siturbeði með 40-50 cm þykku vikurlagi í botninn.**

1. Bústaðir sem eru staðsettir fjær vatnsbakka en 200 m og/eða uppi í brekku geta nýtt sér hefðbundna rotþró með siturlögn á siturbeði með 40-50 cm þykku vikurlagi í botninn eða biorock lausnina ef landrýmið er takmarkað.

4.    Bústaðir sem eru með steyptar rotþrær geta í einhverjum tilfellum sett hefðbundna rotþró niður fyrir framan og notað steyptu þrónna sem púkk/siturbeð með því að brjóta upp úr botninum og fylla hana af vikri.

**Hvað á að fara í rotþróna?**

Í rotþró á aðeins að fara frárennsli frá **salernum, eldhúsvaski og þvottahúsvaski**.

**Hvað á að gera við grávatn sem ekki má fara í rotþróna?**

Frárennsli frá sturtu, baði, handlaug og heitum potti ef hann er til staðar á að leiða fram hjá rotþró í jöfnunarbrunn og þaðan í siturlögn eða beint í púkk ef notuð er biorock, WPL eða aðrar sambærilegar lausnir.

**Ráðleggingar um heppilegar stærðir rotþróa:**

Þar sem nýting sumarbústaða hefur breyst mjög mikið á undanförnum árum í þá átt að húsin eru nýtt nánast allan ársins hring og mörg hver eru í útleigu, þá varð það að vinnureglu hjá UTU og HSL að **3.000 l rotþró sé lágmark við alla bústaði**. Sú stærð er ekki of stór þó notkun sé stopul en nógu stór til að geta annað heilsársnotkun og/eða útleigu, miðað við að í bústaðnum dvelji að jafnaði 1-5 einstaklingar og að ekki fleiri en 10 manns geti dvalið í bústaðnum í einu. Ef notkunin er meiri eða að fleiri en 10 í einu geti dvalið í bústaðnum, þá þarf að skoða og meta hvert tilvik fyrir sig m.t.t. stærðar og búnaðar.